
Esselamu Alejkum


Pokušavam već duže vrijeme da nađem svoju drugu polovinu imana, ali nemam uspjeha. Uvijek dođe do neke odbojnosti ili kod mene prema toj osobi, ili kod nje prema meni. Kasnije sam ustanovio da je kod mene u pitanju ***[sihr](https://pitajucene.com/search/sihr/questions/ "Pretraži pitanja o sihru")***.  

Učena mi je ***[rukja](https://pitajucene.com/search/rukja/questions/ "Pretraži pitanja o rukji")*** i radio sam nekolike terapije, međutim uspjeh je bio djelimičan. Sada je već prošlo dosta vremena i to još postoji. Pa bih postavio pitanje, da li će čovjek imati nagradu na onome svijetu ako se u ovom slučaju strpi i izbori se protiv svojih strasti i ostane čedan i neoženjen cijeli život?


* 
* 
* 
* 
* 
* 
* 

 
Osoba ima problem sa sihirom i ne može se oženiti, šta da radi ?

Ve alejkumus-Selam!


Brate moj, ženidba je sunnet Poslanika, s.a.v.s., a neki učenjaci ženidbu smatraju farzom. Jedan od ashaba je rekao da se neće ženiti pa je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, s.a.v.s., kazao: “Ko ostavi moj sunnet ne pripada meni” (Buharija i Muslim).


Smatram da se trebaš hitno oženiti i to sa pravom muminkom, upotpuniti svoj ***[iman](https://pitajucene.com/search/iman/questions/ "Pretraži pitanja o Imanu")***, pa ćeš se tako lakše suprostaviti šejtanu u šejtanskoj vojsci koja uznemirava Allahove robove na zemlji. 


Prenosi se od Ibn-Mesuda da je rekao: “Kada bi moja supruga preselila poslije ikindije-namaza, ne bih dočekao ***[akšam](https://pitajucene.com/search/ak%C5%A1am/questions/ "Pretraži pitanja o akšam")*** bez žene, bojao bih se da ne preselim te noći pa sretnem Allaha kao neoženjen čovjek.” U drugoj predaji stoji da je Ibn-Mesuda kazao: “Kada bih znao da ću umrijeti u narednih deset dana, a ja neoženjen, oženio bih se kada bih imao mogućnosti bojeći se fitneta.” Ibn-Hazm u El-muhalla, 10/25-26. Prenosi se od Muaza Ibn-Džebela da je na smrtnoj postelji kazao: “Oženite me, jer ne volim sresti Allaha kao neoženjen.” Vidjeti El-umm, 5/42 od imama Safije, Es-Sunenul-kubra, 6/452 i Marifetus-sunen, 6/101 od imama El-Bejhekija, El-muhalla, 10/26 i Hulasatul-bedril-munir, 2/148 od Ibn-Mulekkina.


Neka te ne zabrinjava ***[sihr](https://pitajucene.com/search/sihr/questions/ "Pretraži pitanja o sihru")***, mnogi muslimani imaju sihr pa žive i obožavaju Allaha, bore se protiv šejtana i njegovih pristalica. Molim Allaha da ti pomogne i opskrbi te čednom i pobožnom ženom.


Es-Selamu alejkum!  

odgovorio Mr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")*** (21.07.2004)


Preuzeto sa stranice:islamskiedukativni.wordpress.com


